CELEX: 32005D0200
Language: lt
Date: 1109721600000
Title: //: 2005 m. kovo 2 d.Komisijos sprendimas Leidžiantis Estijai, Latvijai, Lietuvai ir Maltai nustatyti griežtesnius reikalavimus dėl Avena fatua javų sėkloje (pranešta dokumentu Nr. K(2005) 462)Tekstas svarbus EEE.

16.3.2005   
            
            
               LT
            
            
               Europos Sąjungos oficialusis leidinys
            
            
               L 70/19
            
         
      KOMISIJOS SPRENDIMAS
   
   2005 m. kovo 2 d.
   Leidžiantis Estijai, Latvijai, Lietuvai ir Maltai nustatyti griežtesnius reikalavimus dėl Avena fatua javų sėkloje
   (pranešta dokumentu Nr. C(2005) 462)
   (tik tekstai estų, latvių, lietuvių ir maltiečių kalbomis yra autentiški)
   (tekstas svarbus EEE)
   
      (2005/200/EB)
   
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 14 straipsnio 1 dalies a punktą,
   atsižvelgdama į Estijos Respublikos, Latvijos Respublikos, Lietuvos Respublikos ir Maltos Respublikos pateiktą prašymą,
   kadangi:
   
               (1)
            
            
               Direktyva 66/402/EEB nustato leistinus nuokrypius dėl Avena fatua javų sėkloje.
            
         
               (2)
            
            
               Estija, Latvija, Lietuva ir Malta paprašė leidimo prekybai javų sėkla taikyti griežtesnius nei Direktyvoje 66/402/EEB nustatytus reikalavimus.
            
         
               (3)
            
            
               Estija, Latvija, Lietuva ir Malta javų sėklos vidaus gamybai taiko griežtesnius nei Direktyvoje 66/402/EEB nustatytus reikalavimus. Be to, tose valstybėse narėse vykdoma kampanija, kuria siekiama išnaikinti Avena fatua augančiuose javuose.
            
         
               (4)
            
            
               Todėl Estijai, Latvijai, Lietuvai ir Maltai turėtų būti leista prekybai kitų šalių kilmės javų sėkla taikyti griežtesnius nei Direktyvoje 66/402/EEB nustatytus reikalavimus.
            
         
               (5)
            
            
               Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   
      1 straipsnis
   
   Estija, Latvija, Lietuva ir Malta turi teisę reikalauti, kad parduodant javų sėklą jų teritorijoje, remiantis Direktyvos 66/402/EEB 11 straipsnio nuostatomis, kartu turi būti pateikiamas oficialus sertifikatas, patvirtinantis, kad javų sėkla atitinka Komisijos direktyvos 74/268/EEB (2) 2 straipsnyje nustatytas sąlygas.
   
      2 straipsnis
   
   Estija, Latvija, Lietuva ir Malta informuoja Komisiją, nuo kada ir kokiu būdu jos pasinaudos 1 straipsnyje nustatyta teise.
   Priėmusios priemones pagal 1 straipsnyje nustatytą įgalinimą, Estija, Latvija, Lietuva ir Malta apie tai informuoja Komisiją ir nurodo datą, nuo kurios jos taikomos.
   Komisija apie tai praneša kitoms valstybėms narėms.
   
      3 straipsnis
   
   Šis sprendimas skirtas Estijos Respublikai, Latvijos Respublikai, Lietuvos Respublikai ir Maltos Respublikai.
   
      Priimta Briuselyje, 2005 m. kovo 2 d.
      
         
            Komisijos vardu
         
         
            MARKOS KYPRIANOU
         
         
            Komisijos narys
         
      
   
   
      (1)  OL 125, 1966 7 11, p. 2309/66. Direktyva su paskutiniais pakeitimais, padarytais Direktyva 2004/117/EB (OL L 14, 2005 1 18, p. 18).
   
      (2)  OL L 141, 1974 5 24, p. 19. Direktyva su pakeitimais, padarytais Direktyva 78/511/EEB (OL L 157, 1978 6 15, p. 34).